polyglot-tagger/wikipedia-language-snippets-filtered huggingface dataset:
தமிழ் மொழியானது, பொதிகை மலையில் தோன்றியதாகக் கருதப்படுகிறது. இது திருநெல்வேலி மாவட்டத்தில் உள்ள பாபநாசம் என்ற சிற்றூரில் உள்ளது. இந்து பழங்கதைகளின் படி, சிவன் பாணினியையும் அகத்தியரையும் சமஸ்கிருதத்தையும் தமிழையும் உருவாக்க அனுப்பினார். அகத்தியர் பாபநாசம் வந்து தமிழை உருவாக்கினார்.
இம்மாவட்டம் தென்காசி வருவாய் கோட்டம் மற்றும் சங்கரன்கோவில் வருவாய் கோட்டம் என இரண்டு வருவாய் கோட்டங்களும், 8 வருவாய் வட்டங்களும், 30 குறுவட்டங்களும், 246 வருவாய் கிராமங்களையும் கொண்டுள்ளது.
இம்மாவட்டத்தில் உள்ளாட்சி அமைப்புகளில் 6 நகராட்சிகள், 17 பேரூராட்சிகள், ஊராட்சி நிர்வாக அமைப்புகளில் 10 ஊராட்சி ஒன்றியங்கள், 221 கிராம ஊராட்சிகள் உள்ளது.
இங்கு சூன், சூலை, ஆகத்து மாதங்களில், அருவிகளில் குளிக்க திரளான மக்கள் கூடுவர். சில ஆண்டுகளில் இயற்கை மாற்றங்களினால் மே மாத துவக்கத்திலே அருவிகளில் நீர் கொட்ட துவங்கிவிடும்.
லொரஸ்தான் என்ற பெயரின் பொருள் "லர்ஸ் என்ற மக்கள் வாழும் நிலம்" என்பது ஆகும். இது மேற்கு ஈரானின் இலாம் மாகாணப் பகுதியுடன் ஒத்துப்போகிறது. இந்த மாகாணம் கெர்மான்ஷா மாகாணத்திலிருந்து பர்ஸ் மாகாணம் வரை வடமேற்கிலிருந்து தென்கிழக்காக சுமார் 650 கி.மீ வரை நீண்டும், 150-180 கி.மீ. அகன்றும் உள்ளது. இந்த மாகாணத்தின் நிலப்பரப்பானது முதன்மையாக மலைப்பகுதியாக உள்ளது. இநத மாகாணத்தில் சக்ரோசு மலைத்தொடர்களைச் சேர்ந்த ஏராளமான மலைத்தொடர்கள், வடமேற்கில் இருந்து தென்கிழக்கு வரை நீண்டுள்ளன. இதன் மத்திய மலைத்தொடரில் பல முகடுகள் உள்ளன, அவை கிட்டத்தட்ட எப்போதும் பனிமூடியவையாக உள்ளன. இவை ஏறத்தாழ 4000 மீட்டருக்கு மேற்பட்ட உயரம் கொண்டவையாக உள்ளன. இந்த மலைப்பகுதிகளானது ஈரானின் மிக முக்கியமான நதிகளான ஜயண்டெருட், ஜராஹி, கருண், டிஸ், அபி, கார்கே போன்றவற்றின் நீராதாரமாக உள்ளது. இந்த உயர்ந்த மலைத்தொடர்களுக்கு இடையில் பல வளமான சமவெளிகள் மற்றும் குறைந்த மலைப்பாங்கான, நல்ல நீர்வளமிக்க மாவட்டங்கள் உள்ளன.
காலநிலையானது பொதுவாக மிதஈர காலநிலை மற்றும் குளிர்கால மழையுடன், நிறைய பனித்தூவி விழும். இது சக்ரோஸ் மலைகளின் மேற்கு திசையில் அமைந்திருப்பதால், லெரெஸ்தானில் ஆண்டு மழைப்பொழிவு ஈரானில் அல்போர்ஸ் மலைகளுக்கு தெற்கே எங்கும் இல்லாத அளவுக்கு அதிகமாக உள்ளது. கோர்ராமாபாத்தில், ஆண்டு சராசரி மழையளவு மொத்தம் 530 மில்லிமீட்டர் அங்குலம் மழைக்கு இணையானதாகும், அதே சமயத்தில் 1270 மில்லிமீட்டர் வரை அங்குலம்) மிக உயர்ந்த மலைப்பகுதிகளில் விழக்கூடும். ஜூன் முதல் செப்டம்பர் மாதங்கள் பொதுவாக முற்றிலும் வறண்டவை. ஆனால் கோர்ராமாபாத்தில் திசம்பர் மற்றும் ஜனவரி மாதங்களில் நான்கு அங்குல மழையை எதிர்ப்பார்கலாம்.
காலநிலை அடிப்படையில், மாகாணத்தை மூன்று பகுதிகளாகப் பிரிக்கலாம்: மலைப்பிரதேசங்களான போரூஜெர்ட், டோரூட், அஸ்னா, நுருராபாத் மற்றும் அலிஷ்டார் போன்றவை குளிர்ந்த குளிர்காலநிலை மற்றும் மிதமான கோடைகாலத்தைக் கொண்டதாக இருக்கும். மத்திய பிராந்தியத்தில், வசந்த காலமானது நடு பெப்ரவரியில் தொடங்கி மே நடுப்பகுதி வரை நீடிக்கும். கோர்ரமாபாத்தின் நகரியம் இந்த நிலவியல் பகுதியில் உள்ளது. தெற்குப் பகுதிகளான பொல்-இ-டோக்தார் மற்றும் பாப்பி ஆகியவை குஜெஸ்தானின் சூடான காற்றோட்டப் பகுதியியல் உள்ளன. இதனால் இப்பகுதியானது வெப்பமிக்க கோடை மற்றும் ஒப்பீட்டளவில் மிதமான குளிர் பருவம் உள்ளது.
வெப்பநிலையானது பருவங்கள், பகல் மற்றும் இரவு நேரங்களில் இடையே பரவலாக வேறுபடுகிறது. கோர்ராமாபாத்தில், கோடை வெப்பநிலை பொதுவாக குறைந்தபட்சம் 12 முதலிலிருந்து, அதிகபட்சமாக 32 ஆக இருக்கும். குளிர்காலத்தில், அவை குறைந்தபட்சம் -2 முதலிலிருந்து இருக்கும் அதிகபட்சம் 8 வரை இருக்கும்.
மேற்கு லொரஸ்தான் மாகாணமானது ஜாக்ரோஸ் மலைகளுக்கு உட்பட்ட தொடர்ச்சியாக வளமான பள்ளத்தாக்குகளைக் கொண்டுள்ளது. புஷ்ட்-இ குஹ் பகுதியானது கபீர் கு மலைத்தொடரின் மேற்கு அடிவாரத்தில் உள்ளது. பிஷ்-இ குஹ் பகுதி கபீர் குவின் கிழக்கே அமைந்துள்ளது. கிமு 3 மில்லினியின் இடைக்காலத்தில் வெண்கலக் காலத்தின் போது இந்த பகுதியில் மனித குடியேற்றங்கள் இருந்தன.
மாகாணத்தின் மிக உயரமான இடம் 4,050 மீட்டராக உள்ள ஓஷ்டோரங்கு சிகரமாகும். மாகாணத்தின் தென்கிழக்கு பகுதியில் உள்ள தாழ்வான பகுதிகள் கடல்மட்டத்தில் இருந்து சுமார் 500 மீட்டர் உயரம் கொண்டவை ஆகும். இதன் வெளிப்புற சரிவுகளில் ஓக், எல்ம், மேப்பிள், அக்ரூட் பருப்பு மரங்கள், பாதாம் மரங்கள் போன்றவை கொண்ட காடுகளைக் கொண்டுள்ளது.
லொரஸ்தான் மாகாணம் 28,392 கிமீ 2 பரப்பளவைக் கொண்டுள்ளது. இந்த மாகாணத்தின் முக்கிய நகரங்களாக கோர்ராமாபாத், போருஜெர்ட், டோருட், அலிகுடார்ஸ், குஹ்தாஷ், அஸ்னா, அலேஷ்தார், நூராபாத் மற்றும் பொல்-இ டோக்தார் ஆகியன ஆகும்.
மரமல்லிகை என்பது ஒரு மரம் ஆகும். இது தெற்கு ஆசியா மற்றும் தென் கிழக்கு ஆசியா ஆகிய பகுதிகளைச் சேர்ந்தது. இது லடக் சாந்தனி மற்றும் புச் என்று மராத்தி மொழியிலும், ஆகாஷ் மல்லிகே என்று கன்னடத்திலும், ஆகாச மல்லி அல்லது மர மல்லி என்று தமிழிலும், கவுகி என்று தெலுங்கு மொழியிலும், - என்று கெமெர் மொழியிலும், பிப் என்று , கட்டேசமெ என மலையாளத்திலும், மினி சாமேலி மற்றும் ஆகாஷ் என்று இந்தியிலும், ஆகாஷ மல்லி என்று ஒடியா மொழியிலும், சீதாஹார் என்று வங்காள மொழியிலும் அழைக்கப்படுகிறது.
இதன் மலர்களானது மலரடிச் செதில் தோற்றமில்லாதது. நீளமான 5 அடுக்கான வெண்மையான மணமுள்ள பல மலர்கள் உண்டாகும். இவை இருபால்சேர்க்கை மற்றும் இருபக்கச்சமச்சீர் கொண்டது. பூவானது மணி வடிவ புல்லிவட்டத்தில் ஐந்து சிறிய மடல்களைக் கொண்டிருக்கும். மலர் நான்கு பூந்துப்பைகளைக் கொண்டுள்ளது. இந்த குடும்பத்தின் பிற தாவரங்களைப் போலல்லாமல், பூந்துப்பைகள் வேறுபட்டவை. அல்லிவட்டமானது ஐந்து இதழ்கள் அடியில் இணைந்து நீண்ட குழல் வடிவானது. குழல் 5 முதல் 7 செ. மீ. நீளமானது. மேலே ஐந்து அகவிதழ்கள் மடல் 2-2.5 செ.மீ. அகன்று விரிந்தது. மடல்கள் சமமில்லாதன. தெளிவற்ற இரு உதடுகள் போன்றன.
இதற்கான தாவரவியல் பெயரான மில்லிங்டோனியா ஹார்டென்சிஸ் என்ற பெயரில் உள்ள, மில்லிங்டோனியா என்ற சொல்லானது சர் தாமஸ் மில்லிங்டனின் நினைவாக இடப்பட்டது. இவர் இந்த இனத்தை முதலில் விவரித்த கார்ல் லின்னேயஸ் தி யங்கருக்கு உத்வேகமாக இருந்தார் எனப்படுகிறது. இதில் உள்ள 'ஹார்டென்சியா' என்ற சொல்லானது 'ஹார்டென்சிஸ்' மற்றும் 'ஹார்டஸ்' என்பதிலிருந்து உருவானது, இது லத்தீன் மொழியில் தோட்டத்துடன் தொடர்புடைய சொல்லாகும். அதை ஒத்த பெயரான பிக்னோனியா சுபரோசா, 'சுபெரோசா' என்பது லத்தீன் மொழியில் 'கார்க்கி' என்று பொருள்படும் 'சுபெரோஸ்' என்பதிலிருந்து உருவானது.
கனியானது நீண்ட மெலிந்த காப்சூலாக, தடுப்புச் சுவருக்கு இணையாக அமுங்கி இருக்கும். தடுப்புச் சுவர் வெடி கனி 2 வால்வுகள் மிகப் பல விதைகளை உடையது. இது தட்டையான அகன்ற கண்ணாடி போன்ற இறகு கொண்ட விதைகளைக் கொண்டுள்ளது. இதன் விதைகள் பரவுவதற்கு ஏதுவாக பறவைகளால் இதன் பழங்கள் உண்ணப்படுகின்றன. இதை வளர்க்கும் விதமாக, பழம் பழுத்த உடனேயே விதைக்கப்படாவிட்டால் விதைகளின் முளைப்புத்திறண் குறைவாக இருக்கும், எனவே இத்தாவரமானது பொதுவாக வெட்டல் மூலம் நடப்படுகிறது.
இந்த மரமானது 18 முதல் 25 மீட்டர் உயரம் வரை உயரமாக வளகிறது. இதன் இளைகள் 7 முதல் 11 மீட்டர் வரை விரிகிறது. இந்த மரன் 6 முதல் 8 ஆண்டுகளில் முதிர்ச்சி அடைகிறது, 40 ஆண்டுகள் வரை வாழ்கிறது. இது பல்வேறு மண் வகைகளிலும் தட்பவெப்பநிலையிலும் வளரக்கூடிய மரம். என்றாலும் ஈரமான தட்பவெப்பநிலையில் இது நன்கு வளரக்கூடியது.
இந்த மரம் பசுமையானதும், உயரமாக பிரமிடு போன்ற தண்டைக் கொண்டது. இந்த மரம் இள மஞ்சள்-வெள்ளை நிறம் கொண்டது. இந்த மாரமானது வலுவான காற்றில் உடையக்கூடியது.
இதன் இலை ஓலையானது வேம்பை ஒத்து உள்ளது. இந்த இலைகளானது அச்செரோண்டியா ஸ்டைக்ஸ் மற்றும் ஹைபிலியா பியூரா ஆகியவற்றால் தாக்க வாய்ப்புள்ளது.
இந்த கோவிலில் ஒரு " சுயம்பு " சிவலிங்கம் உள்ளது, அதில் அமைந்துள்ள கருவறையில் உள்ளது. ஆனால் பெங்களூரில் உள்ள மற்ற பழங்கால கோயில்களைப் போலல்லாமல், இந்த கோயில் நல்ல நிலையில் உள்ளது. அங்குள்ள மக்களால் அகோயில் நன்கு பராமரிக்கப்படுகிறது. வெளிப்புற உதவியின்றி நமது பாரம்பரியத்தை பாதுகாப்பதில் மக்களுக்கு இருக்கும் உண்மையான வலிமையை இது எடுத்துக் காட்டுகிறது. இது மிகவும் சக்திவாய்ந்த மற்றும் பண்டைய கோயில் ஆகும்.
9ஆம் நூற்றாண்டைச் சேர்ந்த பேகூர் கல்வெட்டு பெங்களூர் என்னும் ஊரைக் குறிப்பிடுகிறது. கி.பி.890ஐச் சேர்ந்த அக்கல்வெட்டில் பெங்களூரு கடனா என்று குறிப்பிடப்பட்டுள்ளது. அண்மையில் கண்டுபிடிக்கப்பட்ட கல்வெட்டில், வெங்களூர் என்ற குறிப்பு காணப்படுகிறது.வெங்களூர் என்று தமிழில் கூறப்படுவது, கன்னடத்தில் பெங்களூர் என்றழைக்கப்படுகிறது. எபிகிராபிகா கர்னாடகாவில் இக்கல்வெட்டினைப் பற்றிய குறிப்பு காணப்படுகிறது.
பழைய மடிவாலா சோமேஸ்வரர் கோயில் இந்தியாவில், கர்நாடக மாநிலத்தில் பெங்களூரு நகரில் அமைந்துள்ள இந்து சிவன் தெய்வத்திற்கு அர்ப்பணிக்கப்பட்டுள்ள கோயிலாகும். அதன் மூலவர் சோமேஸ்வரர் ஆவார். இது நகரின் பழமையான கோயில்களில் இக்கோயிலும் ஒன்றாகும், இது சோழ காலத்திற்கு முந்தையதாகக் கருதப்படுகிறது. இந்த கோயில் 12 ஆம் நூற்றாண்டின் முற்பகுதியைச் சேர்ந்தது. .
பேகூர் என்பதானது கல்வெட்டில் வேப்பூர் என்று குறிப்பிடப்பட்டுள்ளது. 'வா' என்ற எழுத்தில் தொடங்கும் சில தமிழ்ச் சொற்கள் கன்னடத்தில் 'பா' என்று உச்சரிக்கப்படுகின்றன என்பதைக் கவனத்தில் கொள்ள வேண்டும்.
தவரகேரே என்பதானது ஒரு காலத்தில் தாமரைக்கரை என்றழைக்கப்பட்டுள்ளதைக் கல்வெட்டுகளின் மூலமாக அறிய முடிகிறது. தாமரைக்கரை என்பதற்கு தமிழில் தாமரைக் குளத்தின் கரைகள் என்பது பொருளாகும்.
டைசோடியம் பைரோபாசுப்பேட்டு என்பது 2227 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைசோடியம் டையைதரசன் டைபாசுப்பேட்டு இருசோடியம் பைரோபாசுப்பேட்டு, சோடியம் அமிலம் பைரோபாசுப்பேட்டு என்ற பெயர்களாலும் இச்சேர்மத்தை அழைக்கலாம் . சோடியம் நேர்மின் அயனிகளும் பைரோபாசுப்பேட்டு எதிர்மின் அயனிகளும் சேர்ந்து இச்சேர்மம் உருவாகிறது. வெண்மை நிறத்துடன் தண்ணீரில் கரையக்கூடிய திண்மமாக இச்சேர்மம் உள்ளது. இடுக்கி இணைப்பிடிப்புள்ளாக்கும் சேர்மமாகவும் தாங்கலாகவும் டைசோடியம் பைரோபாசுப்பேட்டு செயல்படுகிறது. உணவுத் தொழிற்சாலைகளில் இச்சேர்மம் பலவகைகளில் பயன்படுகிறது. தண்ணீரிலிருந்து படிகமாகும்போது இது அறுநீரேற்றாக உருவாகிறது. ஆனால் அறை வெப்பநிலைக்கு மேலான வெப்பநிலையில் இது நீரை இழக்கிறது.
தோல் பதப்படுத்தலில் செயலாக்கத்தின் போது மறைந்திருக்கும் இரும்பு கறைகளை அகற்ற இது பயன்படுத்தப்படுகிறது. ஐதரசன் பெராக்சைடு கரைசல்களை ஒடுக்கமடையாமல் தடுத்து நிலைப்படுத்த இது உதவுகிறது. பால் உற்பத்தி பயன்பாடுகள் சிலவற்றிலும் சல்பாமிக் அமிலத்துடன் சேர்த்து இதைப் பயன்படுத்தலாம். பல்லில் படர்ந்திருக்கும் சீமைச் சுண்ணாம்பு போன்ற பொருளை அகற்ற பற்பசைகளிலும் டைசோடியம் பைரோபாசுப்பேட்டு பயன்படுத்தப்படுகிறது. பன்றி இறைச்சி மற்றும் கோழி இறைச்சி தயாரிப்பில் முடி மற்றும் வெண் செதிள் துணுக்குகள் ஆகியவற்றை அகற்றவும் டைசோடியம் பைரோபாசுப்பேட்டு உதவுகிறது.
டைசோடியம் பைரோபாசுப்பேட்டும் மற்றும் பிற சோடியம் , பொட்டாசியம் பல்பாசுப்பேட்டுகளும் உணவு பதப்படுத்துதலில் பரவலாகப் பயன்படுத்தப்படுகின்றன. ஐரோப்பிய எண் திட்டத்தில், அவை கூட்டாக ஐ 450 என அடையாளப்படுத்தப்படுகின்றன. டைசோடியத்திற்கு ஐ450 என்ற குறியீடு நியமிக்கப்பட்டுள்ளது. அமெரிக்காவில் உணவுப் பயன்பாட்டிற்காக இது பொதுவாக பாதுகாப்பானதென அங்கீகரிக்கப்பட்டுள்ளது . புளித்த வேகவைத்த பொருட்களுக்கு பேக்கிங் சோடாவுடன் வினை புரிவதற்கான ஓர் அமில மூலமாக இது கருதப்படுகிறது.
டைசோடியம் பைரோபாசுப்பேட்டு சில வகையான தயாரிப்புகளில் சுவைக்குப் பின சற்று கசப்பான சுவையை விடுகிறது, ஆனால் "போதுமான சமையல் சோடாவைப் பயன்படுத்துவதன் மூலமும், கால்சியம் அயனிகள், சர்க்கரை அல்லது சுவைகளின் மூலத்தையும் சேர்ப்பதன் மூலம் டைசோடியம் பைரோபாசுப்பேட்டின் சுவையை மறைக்க முடியும். உருளைக் கிழங்கு பதப்படுத்தல் செயல்முறையில் இச்சேர்மம் பயன்படுத்தப்படுகிறது.
இதன் செயலின் வேகத்தை பாதிக்கும் வகையில் பல்வேறு தரங்களில் டைசோடியம் பைரோ பாசுப்பேட்டு கிடைக்கிறது. இதன் விளைவாக கிடைக்கும் பாசுப்பேட்டு எச்சம் சுவைற்று அல்லது விரும்பத்தகாத சுவையுடன் இருக்கிறது. வழக்கமாக மிகவும் இனிமையான கேக்குகளில் டை சோடியம் பைரோபாசுபேட்டு பயன்படுத்தப்படுகிறது, இது அந்த விரும்பத்தகாத சுவையை மறைக்கிறது.
ரொட்டி தயாரிப்பில் டைசோடியம் பைரோபாசுப்பேட்டு ஒரு புளிப்பேற்றும் முகவராகப் பயன்படுத்தப்படுகிறது. சோடியம் பைகார்பனேட்டுடன் இது வினைபுரிந்து கார்பன் டை ஆக்சைடு வாயுவை இது வெளியிடுகிறது.
பைரோபாசுப்பேட்டு ஒரு பல்லிணைதிற எதிர்மின் அயனியாகும். இது பல்லிணைதிற நேர்மின் அயனிகள் மீது அதிக நாட்டம் கொண்டதாக இருக்கிறது. உதாரணம்: 2+ சோடியம் டையைதசன் பாசுப்பேட்டை சூடாக்குவதன் மூலம் இதை தயாரிக்க முடியும்.
இந்த தீவுகளில் காணப்படும் மாமத் தந்தங்களுடன் ஏராளமான எலும்புகள், எலும்புக்கூடுகள், மாமத், காண்டாமிருகம், கஸ்தூரி-எருது மற்றும் பிற பெருவிலங்குகளும் நிலத்தடி உறைபனியால் பாதுகாக்கப்பட்டும் அவற்றால் அவை மூடப்பபட்டும் உள்ளன. நிலையான உறைபனி தொடர்ந்து ஏற்படும் பின் ப்ளீஸ்டோசீன் லோயஸ், பனிஈர மணற்சரிவு, குளம் மற்றும் ஓடைப்படிவுகளால் உருவாகிறது. எலும்புகள், தந்தங்கள் மற்றும் தாவரங்களின் கதிரியக்கக்கரிமக் காலக்கணிப்பு, அவற்றின் மேல் மூடப்பட்ட படிவகளின் ஒளியியல் முறையிலான காலக்கணிப்பு, மற்றும் தொடர்புடைய முற்றா நிலக்கரின் யுரேனியம்-தோரிய காலக்கணிப்பு ஆகியவை, அவை சுமார் 200,000 ஆண்டுகளாகக் குவிந்திருப்பதை நிரூபிக்கின்றன. ஃபத்யேவ்ஸ்கிய், கோதெல்னி மற்றும் நவசிபீர்ஸ்க்குத் தீவுகளிலிருந்து சேகரிக்கப்பட்ட 87 மாமத் தந்தங்கள் மற்றும் எலும்புகளின் திசுக்களில் இருந்து பெறப்பட்ட கதிரியக்கக்கரிமக் காலக்கணிப்பின் மூலம் அவை தற்காலத்துக்கு முன்பு 9470 40 முதல் 50,000 வரையிலான காலத்தைச் சேர்ந்தவை என்று கணிக்கப்பட்டுள்ளன.
புதிய சைபீரியத் தீவுகளைப் பற்றி வெளியிடப்பட்ட சில ஆரம்பகால ஆவணங்கள், அவற்றை மற்ற ஆர்க்டிக் தீவுகளைப் போலவே கிட்டத்தட்ட அல்லது முற்றிலும் மாமத் எலும்புகள் மற்றும் தந்தங்களால் அல்லது பனி, மணல் மற்றும் பிற அழிந்துபோன பெருவிலங்குகளின் எலும்புகள் போன்றவற்றால் ஆனவை என்று தவறாக விவரிக்கின்றன என்று டிக்பி குறிப்பிட்டுள்ளார். இந்த ஆவணங்களில் சில நவசிபீர்ஸ்க்குத் தீவுகளுக்கு ஒருபோதும் வந்திராத நபர்களால் வணிகர்கள், பயணிகள் மற்றும் உள்ளூர் நாட்டுப்புறக் கதைகளின் அடிப்படையில் பெற்ற விவரங்களைக் கொண்டு எழுதப்பட்டன , மற்ற கட்டுரைகள் புவியியல் அல்லது பிற அறிவியல் முறைகளில் பயிற்சி பெற்றிராத ஆய்வாளர்களாலும் தந்த வேட்டைக்காரர்களாலும் எழுதப்பட்டன. தொழில்முறை புவியியலாளர்கள், புவியியல் வல்லுநர்கள் மற்றும் பிற விஞ்ஞானிகளால் மேற்கொள்ளப்பட்ட நவசிபீர்ஸ்க்குத் தீவுகளின் புவியியல் பற்றிய விரிவான ஆய்வுகளின் மூலம் இத்தகைய அறிக்கைகள் கற்பனையானவை என நிரூபிக்கப்பட்டுள்ளன.
ஃபத்யேவ்ஸ்கிய் தீவு 5,300 சதுர கிமீ. புங்கே நிலம் 6,200 சதுர கிமீ எனப்படும், சில வேளைகளில் கடலுள் மூழ்கிவிடும், இந்நிலப்பரப்பு கோதெல்னி தீவையும் ஃபத்யேவ்ஸ்கிய் தீவையும் இணைக்கிறது. புங்கே நிலத்தின் வடமேற்கு கடற்கரைக்கு மிக அருகில் இரண்டு சிறிய தீவுகள் உள்ளன:
ஜெலேஸ்னிகவ் தீவு , வடமேற்கு முனையிலிருந்து வலதுபுறம் அதன் கிழக்கே, மாதர் தீவு . இரண்டு தீவுகளின் நீளமும் சுமார் 5 கி.மீ.
நனோஸ்னி தீவு 76.283 140.416 என்பது கோதெல்னி மற்றும் புங்கேவால் உருவாக்கப்பட்ட வடக்கு விரிகுடாவின் வடக்கே அமைந்துள்ள ஒரு சிறிய தீவு. சி-வடிவம் கொண்ட இத்தீவு நான்கு கி.மீ நீளம் மட்டுமே கொண்டது, புதிய சைபீரியத் தீவுக்குழுவின் வடகோடியில் அமைந்துள்ள வகையில் இது முக்கியத்துவம் பெறுகின்றது.
1809-10 ஆம் ஆண்டில் யாகவ் சண்ணிகோவ் மற்றும் மத்வேய் கெடென்ஷ்த்ரோம் ஆகியோர் புதிய சைபீரியத் தீவுகளுக்கு ஒரு நிலவரைபடம் வரையும் நோக்கில் பயணித்தனர். 1811 ஆம் ஆண்டில் கோதெல்னிக்கு வடக்கே ஒரு "புதிய நிலம்" காணப்பட்டதாக சண்ணிகோவ் அறிவித்தார். இது ஜெம்ல்யா சண்ணிகோவா அல்லது சண்ணிகோவ் நிலம் என்ற கட்டுக்கதையாக அறியப்பட்டது. 1886 ஆம் ஆண்டில், துருவப்பகுதி ஆய்வாளரும் விஞ்ஞானியுமான எட்வர்ட் டோல், நவசிபீர்ஸ்க்குத் தீவுகளுக்கு தனது முதல் பயணத்தை மேற்கொண்ட போது, ​​கோதெல்னி தீவுக்கு வடக்கே அறியப்படாத ஒரு நிலத்தைக் கண்டதாக எண்ணினார். இது ஜெம்ல்யா சண்ணிகோவா என்று அழைக்கப்படும் நிலம்தான் என்று அவர் யூகித்தார்.
எட்வார்ட் வி. டோல் தனது புதிய சைபீரியத் தீவுகள் பற்றிய குறிப்பில், நவசிபீர்ஸ்க்குத் தீவுகள் புதைபடிவ தந்தங்கள் புதைந்திருப்பதிலும் பாதுகாப்பதிலும் தனித்துவமானது "இது போன்ற ஒரு அற்புதமான பாதுகாப்பு, எவ்வாறெனில் இங்கு காணப்படும் தந்தங்களை மிகச் சிறந்த மற்றும் தூய்மையான தந்தங்களிலிருந்து வேறுபடுத்த முடியாது" என்று குறிப்பிட்டுள்ளார். புதைபடிவ தந்தங்கள் கணிசமான மற்றும் பொருளாதார அளவில் குறிப்பிடத்தக்க குவியல்களாக இத்தீவுகளில் பொதிந்துள்ளன. அண்மை காலத்தில் தந்தம், மாமூத் மற்றும் பிற எலும்புகளுடன், கடற்கரைகள், வடிகால் பகுதிகள், மற்றும் ஆற்றுப் படுகைகளில் காணப்படுகின்றன.
டோல் 1892 வசந்த காலத்தில் இத்தீவுக் குழுவிற்கு ஒரு கோசக் மற்றும் மூன்று உள்ளூராட்களுடன் மீண்டும் சென்றார். அவர் நாய்களால் இழுத்துச்செல்லப்பட்ட ஸ்லெட்களில் பனிக்கட்டிக்கு மேல் பயணித்து பெரிய லியாகோவ்ஸ்கிய் தீவின் தெற்கு கடற்கரையை அடைந்தார். இந்த தீவின் தெற்கு கடற்கரையில், பின் பனியூழிக்காலப் படிவுகளை வெளிப்படுத்தும் வகையில் நன்கு பாதுகாக்கப்பட்ட எலும்புகள், தந்தங்கள், கரி முதலியவற்றுடன் 40 மீட்டர் உயரமான கடல் பாறைகளுக்குள் ஒரு மரத்தையும் கண்டார். இந்த படிவுகள் நிலையான உறைபனியால் உறுதிப்படுத்தப்பட்டு 200,000 ஆண்டுகளில் படிப்படியாகக் குவிக்கப்பட்டுள்ளன.
புதிய சைபீரியத் தீவுகள் இருப்பதைப் பற்றிய முதல் செய்தி பதினெட்டாம் நூற்றாண்டின் தொடக்கத்தில் யாகவ் பெர்மியாகவ் என்ற கோசக் இனத்தவரால் வெளிக்கொண்டு வரப்பட்டது. 1712 ஆம் ஆண்டில், எம். வாகின் தலைமையிலான ஒரு கோசக் பிரிவு பெரிய லியாகவ்ஸ்கித் தீவை அடைந்தது.
புதிய சைபீரியத் தீவுகள் எனப்படுபவை உருசியாவிலுள்ள சாகா குடியரசின் வடக்கே, லாப்டேவ் கடலுக்கும் கிழக்கு சைபீரியக் கடலுக்கும் இடையில் கிழக்குச் சைபீரியக் கடற்கரையின் வடக்கில் அமைந்துள்ளத் தீவுக்கூட்டங்கள்.
பெட்ரோலியம் மற்றும் இயற்கை எரிவாயு மட்டுமே பகுரைனில் குறிப்பிடத்தக்க இயற்கை வளங்கள் ஆகும். இவை குறைந்த இருப்புக்கள் இருப்பதால், கடந்த பத்தாண்டுகளில் பகுரைன் தனது பொருளாதாரத்தை பன்முகப்படுத்த பல பணிகளை மேற்கொண்டு வருகிறது. பகுரைன் அதன் எண்ணெய் உற்பத்தியை ஒரு நாளைக்கு சுமார் 40,000 பீப்பாய்கள் என்று உறுதிப்படுத்தியுள்ளது. மேலும் பெட்ரோலிய இருப்பு 10 முதல் 15 ஆண்டுகள் வரை நீடிக்கும் என்று எதிர்பார்க்கப்படுகிறது. பகுரைன் பெட்ரோலிய நிறுவனம் சுத்திகரிப்பு நிலையம் 1935 ஆம் ஆண்டில் கட்டப்பட்டது. ஒரு நாளைக்கு சுமார் 250,000 பீப்பாய்கள் சேமிக்கும் கொள்ளவைக் கொண்டுள்ளது. இது பாரசீக வளைகுடாவில் முதன்மையானது. சவூதி அரேபியாவிற்கு குழாய் வழியாக சுத்திகரிப்பு நடவடிக்கைக்கு பெரும்பாலான கச்சாவை வழங்குகிறது. சவூதி அரேபியாவின் அபு சாபா கடல் எண்ணெய் வயலில் இருந்து நிகர உற்பத்தியில் ஒரு பெரிய பகுதியையும் வருவாயையும் பகுரைன் பெறுகிறது.
பகுரைனின் பொருளாதாரத்தில் எண்ணெய் மற்றும் இயற்கை எரிவாயு ஆதிக்கம் செலுத்துகின்றன. எண்ணெய் பகுரைன் வருவாயில் 85% ஐக் கொண்டுள்ளது. 2017 ஆம் ஆண்டில் மொத்த உள்நாட்டு உற்பத்தியில் சுமார் 10%. எண்ணெய் வளம் கொண்ட பாரசீக வளைகுடாவிலுள்ள அண்டை நாடுகளுடன் ஒப்பிடும்போது பகுரைன் ஒப்பீட்டளவில் மோசமாக உள்ளது; அதன் எண்ணெய் "கிட்டத்தட்ட வறண்டுவிட்டது", மேலும் இது சர்வதேச வங்கி மற்றும் சுற்றுலாவையே சார்ந்துள்ளது. பகுரைனின் வேலையின்மை விகிதம் மிக அதிக அளவில் உள்ளது. சராசரி தினசரி வருமானம் $12.8 அமெரிக்க டாலராக இருக்கிறது. பகுரைனில் தீவிர வறுமை ஒன்றும் இல்லையென்றாலும் 11 சதவீத குடிமக்கள் வறுமைக் கோட்டிற்குக் கீழ் உள்ளனர்.
பகுரைனில் பல பெரிய நிதி நிறுவனங்கள் உள்ளன, அவை வளைகுடாவின் வணிக மூலதனம் என்று அழைக்கப்படுகின்றன. மிகவும் வளர்ந்த தகவல் தொடர்பு மற்றும் போக்குவரத்து வசதிகளுடன், பாரசீக வளைகுடாவில் வணிகத்துடன் கூடிய பன்னாட்டு நிறுவனங்கள் பகுரைனில் உள்ளது. ஏற்றுமதியில் பெரும் பங்கு இறக்குமதி செய்யப்பட்ட கச்சாவிலிருந்து தயாரிக்கப்படும் பெட்ரோலிய பொருட்களைக் கொண்டுள்ளது. பகுரைனில் கணிசமான அலுமினிய உற்பத்தியும் உள்ளது. கட்டுமானமும் பல பெரிய தொழில்துறை திட்டங்களில் தொடர்கிறது. இளைஞர்களிடையே வேலையின்மை, மற்றும் எண்ணெய் மற்றும் நிலத்தடி நீர்வளம் இரண்டுமே குறைந்து வருவது ஆகியவை பகுரைனின் நீண்டகால பொருளாதார சிக்கல்களாகும்.
2011 பொருளாதார சுதந்திர அட்டவணையின்படி, மத்திய கிழக்கு மற்றும் வட ஆப்பிரிக்கா பிராந்தியத்தில் பகுரைன் சுதந்திரமான பொருளாதாரத்தைக் கொண்டுள்ளது மற்றும் இது உலகின் பத்தாவது சுதந்திரமான பொருளாதார நாடகும். பிரேசர் நிறுவனம் வெளியிட்டுள்ள ஒரு மாற்று அட்டவணையானது, பகுரைனை மற்ற 7 நாடுகளுடன் 44 வது இடத்தில் வைத்திருக்கிறது. பகுரைன் உலக வங்கியால் உயர் வருமான பொருளாதார நாடாக அங்கீகரிக்கப்பட்டுள்ளது .
பகுரைனில் பட்டியலிடப்பட்ட நிறுவனங்களின் பங்குச் சந்தை மூலதனம் 2008 ஆம் ஆண்டில் உலக வங்கியால் 21,176 மில்லியன் டாலர் என மதிப்பிடப்பட்டுள்ளது. பகுரைன் பொதுவாக ஒரு தனித்துவமான பொருளாதாரத்தை உருவாக்க திறந்திருக்கும் ஒரு நாடு ஆகும். மேலும் இது வேகமாக வளர்ந்து வரும் நிறுவனங்களுக்கு வணிக வாய்ப்புகளை உருவாக்க திறந்திருக்கும் ஒரு நாடாகும்.
தமிழ்தொலைக்காட்சி அரட்டை நிகழ்ச்சியான 'நீயா நானா' இயக்குவதில் மிகவும் பிரபலமான அந்தோணி இத்திரைப்படத்தை தயாரித்தார் . இந்த குழு, 2013 ஆம் ஆண்டின் பாதியில் படத்திற்கான வேலைகளைத் தொடங்கியது.
இப்படத்தின் முன்னோட்டம் 1 ஜனவரி 2014 அன்று வெளியிடப்பட்டது மற்றும் படத்தின் முதல் அதிகாரப்பூர்வ சுவரொட்டி 2014 ஏப்ரல் 14ஆம் தேதி தமிழ் புத்தாண்டு அன்று வெளியிடப்பட்டது. மேலும் தாமதத்திற்குப் பிறகு, குழு ஜனவரி மாதம் 2016ஆண்டு வெளியீட்டிற்காக படத்தை விளம்பரப்படுத்தத் தொடங்கியது, அந்தோனியின் நண்பரான நடிகர் சிவகார்த்திகேயன், டிசம்பர் 2015 இன் பிற்பகுதியில் ஒரு புதிய டிரெய்லரை வெளியிட்டார்
அழகு குட்டி செல்லம் 2016 ஆம் ஆண்டு வெளிவந்த இந்தியத் தமிழ் படம்.ஆகும் . இந்த திரைப்படத்தை இயக்கியவர் இயக்குனர் சார்லஸ் ஆவார். இந்த படத்தில் அகில் , கருணாஸ், சுரேஷ் மற்றும் ஜான் விஜய்,என பல நடிகர்கள் நடித்து உள்ளார்கள். இத்திரைப்படத்திற்கு இசையமைப்பாளர் வேத் சங்கர் இசை அமைத்திருக்கிறார். 2013 ஆம் ஆண்டு முதல் தயாரிப்பில் இருந்ததால், இந்த படம் 1 ஜனவரி 2016 அன்று வெளியிடப்பட்டது. இத்திரைப்படத்தின் தலைப்பு வசந்த் இன் சத்தம் போடாதே " என்ற பாடலில் இருந்து வந்தது.
வெளிநாட்டு தொண்டு நிறுவனங்களின் உதவியுடன் நடத்தப்படும் ஒரு பாரம்பரியம் மிக்க பள்ளிகூடத்தில் கிறிஸ்துமஸ் பண்டிகையை முன்னிட்டு மாணவர்கள் நடத்தவிருக்கும் இயேசு நாடகத்திற்கு ஒரு பச்சிளம் குழந்தை தேவைப்படுகிறது. அதற்காக மாணவர்கள் படும் பாட்டுடன் பெரியவர்கள் , பெற்றோர்கள் அந்தப் பிள்ளைகளால் படும் பாட்டையும் , பிள்ளை இல்லாதோர் படும் பாட்டையும் சுவாரஸ்யமாக கலந்து கட்டி கருவாக கொண்டு வெளிவந்திருக்கும் படம் தான் 'அழகு குட்டி செல்லம்.'
இந்தத் திரைப்படம் 2016 ஆண்டு ஜனவரி ஒன்றாம் தேதி வெளிவந்து, வசூல்ரீதியாக வெற்றி பெற்றதோடு, நேர்மறையான விமர்சனங்களையும் பெற்றது. இத்திரைப்படத்தின் செயற்கைக்கோள் உரிமைகள் ஸ்டார் விஜய் தொலைக்காட்சிக்கு விற்கப்பட்டது.
"மிகவும் குறைவான பொருட்செலவில் நேர்மையாக செய்யப்பட்ட ஒரு உண்மையான முயற்சி, சரியான உணர்ச்சிகளைக் கொண்டது" என்று பிகைண்ட் உட்ஸ் குறிப்பிட்டது,
பத்திரிகையாளர் அனுமதி அட்டை என்பது ஒரு அனுமதி அட்டை அல்லது பத்திரிகையாளர் அனுமதி அட்டை என்பதைக் குறிக்கிறது. அனுமதி அட்டை பத்திரிகையாளர்களுக்கு பல வகையான சிறப்பு சலுகைகளை வழங்குகிறது. சில அட்டைகள் சட்ட ரீதியாக அங்கீகரிக்கப் பட்டவையாகும். பிற அட்டைகளைப் பெற்றவர்கள் பயிற்சிபெற்ற பத்திரிகையாளர்கள் என்பதைக் குறிக்கும். அட்டையின் பயன்கள் வழங்கப்படும் நிறுவன வகையைப் பொறுத்து தீர்மானிக்கப்படுகிறது, இவற்றில் மூன்று முக்கிய பிரிவுகள் உள்ளன: அவை செய்தி நிறுவனங்கள், சட்ட அமலாக்க முகவர் மற்றும் நிகழ்வு அமைப்பாளர்கள் என்பனவாகும். நிகழ்வு அமைப்பாளர்கள் என்பது நிறுவன பத்திரிகையாளர் சந்திப்பு போன்ற குறிப்பிட்ட நிகழ்ச்சியைக் குறிக்கும். ஒவ்வொரு வகை அட்டையும் வெவ்வேறு அங்கீகாரங்களை வழங்குகிறது. எனவே நிருபர்கள் ஒரே நேரத்தில் தேவைக்காக அல்லது விருப்பத்தின் பேரில் பல அனுமதி அட்டைகளை வைத்திருப்பார்கள்.
பல நாடுகளில் உள்ள காவல் துறைகளில் நகர, மாவட்ட அல்லது மாநில / மாகாண அளவில் அனுமதி அட்டைகள் வழங்கப்படுகிறது. இத்தகைய அனுமதி அட்டை வைத்திருப்பவர்கள் காவல் துறையில் அல்லது தீயணைப்புக் கோடுகளைக் கடந்து முக்கிய செய்திகளைப் சேகரிக்க பயன்படுத்தலாம். மேலும் குற்றக் காட்சிகள் பெறவும் அல்லது பிற தடைசெய்யப்பட்ட பகுதிகளை அணுகவும் அட்டை பயன்படுகின்றது.
மேலும் அவசரகால பணியாளர்களின் கடமைகளில் தலையிட்டால் அனுமதி மறுக்கப்படலாம். 20-ஆம் நூற்றாண்டின் நடுப்பகுதியில் பிரபலமான ஊடகங்கள் பெரும்பாலும் குற்றம் நடந்த இடத்தில் நிருபர்களைக் காட்சிபடுத்துகின்றன. அவற்றில் பத்திரிகையாளர்கள் தங்கள் அனுமதி அட்டைகளைத் தொப்பிப் பட்டையில் கட்டப்பட்டிருப்பது உண்மையில் வழக்கத்திற்கு மாறானதாகும்.
அனுமதி அட்டை வெளிப்படையாகக் பெற்றிருக்கும் போது, ​​இந்த அனுமதி பெற்றவர் தடைசெய்யப்பட்ட "குடியுரிமை மட்டுமே" மண்டலங்களில் நிறுத்த அனுமதிக்கப் படுவார்கள். மேலும் நிறுத்தும் -மீட்டர் செலவில் இருந்து இவர்களுக்கு விலக்கு அளிக்கலாம். இச் சலுகைகள் முக்கிய செய்திகளைக் கொடுக்கும் நிருபர்களுக்கு மட்டுமே பொருந்தும். மேலும் சிவப்பு மண்டலங்கள், தீ ஐட்ரான்ட்கள், குறுக்குவழிகள், பேருந்து மண்டலங்கள், முடக்கப்பட்ட நிறுத்துமிட மண்டலங்கள் அல்லது அணுகல் வளைவுகள், வணிக ஏற்றுதல் மண்டலங்கள், டாக்சி வண்டி மண்டலங்கள், "நிறுத்தப்படாது "அல்லது" நிறுத்தம் இல்லை "மண்டலங்கள், போக்குவரத்து பாதைகள் மற்றும் பிற கயிறு மண்டலங்கள் இன்னும் பல அனைத்து நிறுத்துமிட கட்டுப்பாடுகளையும் ரத்து செய்ய தேவையில்லை.
வணிக நிகழ்ச்சிகள், சமூக கூட்டங்கள், விளையாட்டு நிகழ்வுகள், விருது நிகழ்ச்சிகள், தொழில்முறை மாநாடுகள் அல்லது பல வகையிலான முக்கிய நிகழ்வுகளுக்கும், அனுமதி அட்டைகள் அளிக்கப்படுகிறது. இவை சில நேரங்களில் "புதிய அட்டைகள்" என்று குறிப்பிடப்படுகின்றன.
மேலும் பல நிகழ்வுகளுக்கு செய்தி ஊடகங்களிலும் பிற இடங்களிலும் விளம்பரம் செய்வது மிகவும் முக்கியத்துவம் வாய்ந்ததாக அமையும். இதனால் பத்திரிகைகளுக்கு சலுகைகளை வழங்குவது அவசியமாகும். பத்திரிகை துறையில் பதக்கங்களை வைத்திருப்பவர்களுக்கு வழங்கப்படும் சலுகைகள், அவற்றைப் பெற தகுதியுடையவர்கள் தன்மையைப் பொறுத்ததாகும்.
செயல்படுகின்றன. அட்டைகள் சில அதிகார வரம்புகளுக்கு உட்பட்டு அனைத்து வருங்கால விண்ணப்பதாரர்களையும் நேர்காணல், முழுமையான கைரேகைகள் மற்றும் பின்னணிச் சோதனைகளுக்கு உட்படுத்தப்பட்டு வழங்கப்படுகிறது.
பொதுவாக இந்த அட்டை முக்கிய செய்திகளைக் கொடுக்கும் நிருபர்கள் மட்டுமே தகுதியுடையவர்கள் ஆவர். ஆனால் மற்ற பத்திரிகையாளர்களான சிறப்பு எழுத்தாளர்கள், ஆசிரியர்கள் மற்றும் தலையங்க எழுத்தாளர்கள், சுதந்திர எழுத்தாளர்கள் மற்றும் பதிவர்கள் போன்றவர்களுக்கு அனுமதி அட்டை வழங்கப்படுவதில்லை.
காவல் நிறுத்துமிட அனுமதி சில அதிகார வரம்புகளுக்கு உட்பட்டு வழங்கப்படுகிறது. மேலும் செய்தி வாகனங்கள் பணியில் இருக்கும்போது நிறுத்துமிட அனுமதி கட்டுப்பாடுகளிலிருந்து விலக்கு அளிக்கிறது. இதில் முக்கிய செய்திகளை சேகரிக்கும் நிறுவனத்திற்கும், அதில் பணிபுரியும் முழுநேர நிருபர்கள், புகைப்படக் கலைஞர்கள் மற்றும் கேமரா ஆபரேட்டர்கள் பயன்படுத்தும் நிறுவன வாகனங்களுக்கு அனுமதி வழங்கப்படுகிறது. பெரும்பாலும், இந்த அனுமதிகள் ஏற்கனவே காவல் துறையின் அனுமதி அட்டையை வைத்திருக்கும் பத்திரிகையாளர்களுக்கு மட்டுமே வழங்கப்படுகின்றன.
காவல் துறையில் வழங்கும் அனுமதி அட்டைகள் அரசாங்க பத்திரிகையாளர் சந்திப்புகள் அல்லது வேறு எந்த அரசு நிகழ்வுகளுக்கும் அனுமதி கிடையாது. இவை அவசரகால பதிலளிக்கும் பணியாளர்களுக்கு மட்டுமே வழங்கப்படுகின்றன. மேலும் அனுமதி வழங்கும் நிறுவனங்களின் அதிகாரம் ஒரு குறிப்பிட்ட எல்லைக்குள் மட்டுமே அடங்கும்.